**KYNAN BRIDGES 4 (Hatalmunk a Királyságban)**

*„Uram, miért nem kaptam még meg a gyógyulásom? Úgy érzem, hogy az ellenség kifoszt engem mindabból az áldásból, melyeket kaptam tőled Uram, Jézus Krisztus! Miért kerülök szembe ekkora ellenállással? Ó Uram, mikor kapom már meg az áttörésem?”  
Kynan Bridges már fiatalemberként fölfedezte azt, hogy démoni erők gátolják őt abban, hogy megkapja Isten áldásait, mindazt, amit Isten az életére szánt. Az Úr kulcsokat adott neki arra, hogyan járjon a Királyság Hatalmában, hogy a természetfölötti teljesen hétköznapivá válhasson. Most pedig téged akar Kynan Bridges mentorolni!   
Ég a szívem azért, hogy segíthessem Isten népét megtalálni a valós identitásukat, hogy felszabadulhassanak a sötétség erői alól! A betegségtől, elnyomástól, depressziótól, szorongástól. A világon mindenütt több millió ember él az ördög elnyomása alatt. És nem tudják, hogy kicsodák ők.   
Világosan meg kell értened, hogy mi blokkolja áttörésed! Meg kell tanulnod különbséget tenni, mely gondolatok jönnek Istentől és melyek a sátántól, hogy az ellenség próbál a tudatos és tudatalatti elmédben gondolatokat elültetni! Kapsz természetfölötti kulcsokat arra, hogy Isten Szavát és Jézus nevét segítségül hívhasd, hogy győzhess a sötétség erői fölött. Szabadulj meg a félelemtől, depressziótól, parázna vágyaktól, betegségtől, szegénységtől és mindennemű megkötözöttségtől! Tanuld meg fölszabadítani ugyanazt a Szent Szellemet, aki föltámasztotta Jézust a halálból, hogy te is meggyógyíthasd a betegeket, feltámaszd a halottakat és csodákat tehess! Gyakorold az önszabadítást és mások szabadítását! Kapj kulcsokat a Királysághoz, hogy fölszabadítsd természetfölöttien az áttörésed egészséged, kapcsolataid, anyagi életed és szolgálatod terén! Vége a több éves küszködésnek! Válj az ellenség legrosszabb rémálmává!   
Azért vagyok itt, hogy elmondjam Krisztus Testének, hogy eljött az idő, hogy csődeljárást indítsunk az ördög ellen!   
Ne maradj csendes szenvedő! Szívem vágya, hogy megszabadulj, aztán te magad légy a szabadítás katalizátora mindenki más számára! Elég volt, hogy az ördög kihasznált téged és szeretteidet!*

**SID**: Helló, Sid Roth vagyok. Üdvözöllek! Üdvözöllek világomban ahol természetes a természetfölötti! Vendégemet egy angyal látogatta meg, melynek eredményeként élete teljesen megváltozott és többé már nem ugyanaz az ember, aki azelőtt volt. Ő egy erőmű! De a legcsodálatosabb dolog az, hogy ha megérted azt az üzenetet, melyet kapott attól az angyaltól, te magad is ilyen erőművé fogsz válni! Felkeltettem érdeklődésed?

Amikor Kynan Bridges még csak fiatalember volt, mindig volt egy olyan érzése, hogy nincs egyedül. Nektek is volt már valaha ilyen érzésetek? Nos, ahogy elkezdett felnőni Kynan, kissé eltávolodott a szellemi dolgoktól, majd ismét „észhez tért” és újra odaszánta életét Istennek. Majd egy olyan helyzetben találta magát, ahol semmiképp nem lehetett egyedül… Mi történt?

***KYNAN****: Nos, tudod, ahogy újra teljes hitre jutottam és lelkesítettek Isten dolgai, aktívvá váltam a helyi gyülekezetben. Majd egyik éjjel, miközben aludtam Sid, volt egy átélésem, amiben szó szerint egy sötét jelenlét árnyékolt be, melyet soha addig nem tapasztaltam meg, és olyan érzés volt, mintha valaki egy éles eszközt a fejembe szúrt volna, majd szó szerint csak eltűnt. Meg sem bírtam mozdulni, sem beszélni nem tudtam perceken keresztül. A legborzalmasabb átélés volt, amit valaha is addig az életemben megtapasztaltam. Amit tettem, az volt, hogy csak annyit mondtam: „Uram, kérlek” – ekkor fölemelkedett rólam ez a dolog. Úgy gondoltam, tudom a megoldást a problémára. Soha többet nem fogok aludni!*

**SID**: Nem, nem, nem! Biztos, hogy van valami jobb megoldás is ennél!

***KYNAN****: Odamentem a helyi gyülekezet pásztorához és megkérdeztem őt efelől, és ő mondott ekkor egy olyan kifejezést, amit azelőtt soha nem hallottam: „megkötözöttség”. Azt mondta, amit megtapasztaltam az démoni elnyomásra utal. Azt mondta vegyek magamhoz kenetnek olaját és kenjem meg a szobám és imádkozzam. Meg is tettem és egy időre meg is szűntek ezek a dolgok. Azonban, amikor be akartam merítkezni, tudtam, hogy a vízkeresztség teljesen meg fogja változtatni az életem és épp akkor töltekeztem be Szent Szellemmel is, és nagyon izgatott voltam. DE, a bemerítkezésem előtti éjszaka szó szerint azt éreztem, mintha fojtogatnának. Pont olyan érzés volt, mintha valaki víz alá akarna fullasztani. Minél jobban próbáltam beszélni, hang nem jött ki a számon, úgy éreztem magam, mintha hal lennék egy akváriumban. Majd hirtelen összeszedve minden erőmet, teljes torokból üvöltöttem, hogy „Jézus!” Olyan volt, mintha a víz alól feljöttem volna és teljes torokból kiáltottam volna. Apám bejött a szobámba és azt kérdezte: „Mi a baj? Mi történt veled?” Azt feleltem: „meg akartak fojtani és majdnem meghaltam”. De valami történt ekkor, amit sátán nem tervezett.*

**SID**: És mi az?

***KYNAN****: Abban a pillanatban felfedeztem, hogy a Jézus nevében erő van, és a Jézus neve hordozza azt a szuverén erőt és hatalmat a Menny Királyságában, amit én a szavaimmal felszabadítottam és a démonoknak szó szerint menekülniük kellett tőlem! Attól a ponttól fogva két dolog történt velem. Az első, hogy nagyon mérges lettem az ördögre. A második, hogy teljesen odaszántam magam arra, hogy ne csupán szabad legyen minden megkötözöttségtől, hanem másokat is kimenekítsek a sötétség markából!*

**SID**: Milyen dolgokat láttál meg, melyektől megszabadultak emberek?

***KYNAN****: Mindentől és bármitől.*

**SID:** Mondanál néhány példát?

***KYNAN****: Függőségek, pornográfia, alkoholizmus, kábítószer, depresszió, szorongás, aggódás. Ledöbbennél, ha tudnád, milyen sokan vannak Krisztus Testében, akik pánikrohamokkal, krónikus félelemmel, öngyilkossági gondolatokkal küzdenek, alvási rendelleneségekkel. Több millió hívő keresztény van, akik éjszakánként nem tudnak aludni, pedig ez nem Isten terve, Sid! Hiszem, hogy ha meghalljuk a Szent Szellem kijelentését ezekben az időkben, megadja nekünk azokat az eszközöket, vagy igazán aktivál bennünket azokban az eszközökben, melyek MÁR a rendelkezésünkre vannak bocsátva, hogy azokban járva szabadságban élhessünk. Sőt, még a körülöttünk lévőket is szabaddá tudjuk tenni!*

**SID:** Én voltam már úgynevezett szabadító szolgálatokon, ahol órákon és órákon át imádkoznak szabadulásért. Azonban én sehol nem látom, hogy Jézus ezt tette volna!

***KYNAN****: Azért, mert Jézus nem is tette! Amikor Jézus csupán besétált egy helyre, mint például arra a helyre, ahol a démonizált ember volt, akiben a „légió” lakozott, Jézus csak megkérdezte a démontól, hogy ki ő, azért, hogy azonosítsa magát. Azt felelték: „Légió a nevünk, mert sokan vagyunk”. A Római légió abban az időben 7 vagy 10,000 katonából állt. Más szavakkal, abban az emberben legalább 10,000 démon volt, mégis, amikor ez a rengeteg démon meglátta Jézust, szó szerint kegyelemért könyörgött Jézustól. Mikor volt utoljára, hogy te ilyet láttál volna egy szombati, vagy vasárnapi összejövetelen?*

**SID**: Soha.

***KYNAN****: Hát persze, hogy nem látsz ilyet. Méghozzá azért, mert az egyház titokban még mindig azt hiszi, hogy sátánnak nagyobb hatalma van, mint nekünk, és ezért van az, hogy az emberek vitatkozni és tárgyalgatni próbálnak a démonokkal. „Nem bánthatod az elsőszülöttem, de megkaphatod az utolsó szülöttem” és hasonló buta gondolatok, ötletek születnek meg emberek fejében. De az igazság az, hogy Isten soha nem hívott el bennünket arra, hogy bármilyen szinten egyezkedjünk, tárgyalgassunk a Sötétség Királyságával. Épp úgy hívott el bennünket, mint az Ószövetségben Józsuét, hogy üzzünk ki minden démoni befolyást az életünkből, parancsoljuk kifelé őt a közösségünkből, városunkból, nemzetünkből, és Sid, ez azonnal megtörténhet! Azonnal szabaddá válhatunk a gonosz mindenféle befolyásától!*

**SID**: Oké. Fel kell tennem ezt a kérdést, mivel sok keresztény hívő úgy gondolja, hogy a keresztényekben nem lehetnek démonok. Nos, szerinted mi a valóság?

***KYNAN****: A tény az, hogy amelyik keresztény ezt állítja, az maga is meg van kötözve, méghozzá a félrevezetés szellemével, mivel van két terület. Az első, amikor újjászületünk, a szellemi emberünkben születünk újjá. A Biblia elmondja nekünk a 2Korinthusi levélben, hogy „Ha bárki – lehet ez férfi vagy nő egyaránt – Krisztusban van, új teremtés az!” De ez a szellemünkről beszél! Azonban, mi tudjuk a mindennapjainkból, hogy vannak területek az ember lelki emberében, mely az elme, akarat és érzelmek területe és ezekre igenis hatással lehetnek démonok. Például, van sok keresztény, akik küzdenek a depresszióval! Ez a probléma nem a szellemükkel és szellemükben van Sid, hanem a lelkükben! Tudjuk tehát, hogy egy keresztény nem lehet démonok által leuralva, mert a leuralás tulajdonjogot takar. Ha valai keresztényként az Úrnak adta át életét, és hisz Yeshuában, Jézusban, akkor élete az Övé, azonban igenis lehetnek démoni elnyomások, sőt, démonikus megnyilvánulások is a lelkükben, érzelmeikben, elméjükben, a gondolkodás területén, hozzáállásukban. Tapasztalatból is tudjuk, hogy ez így van. Csak kérdezz meg egy pásztort, vagy vezetőt egy gyülekezetben, rengeteg olyan esetről számolhatnának be, amikor emberek átmennek a váláson keresztül a szomorúságig, a krónikus szorongástól a testükben lévő betegségig mindenen! Ezek mindegyike pedig démoni tevékenységekre utal!*

**SID**: De nem kell, hogy az ördöggel együttműködj! Ő NEM a barátod! Tudtad, hogy a betegségek nagy része démonikus eredetű? Nos, ha nem hiszed, hogy egy keresztényben benne lehet a betegség szelleme, akkor rossz forrással értesz egyet, mivel például a rákos daganat is démonikus! Ha ezeket nem érted, az ellenség ezt kihasználja ellened! A törvény nem ismerése nem mentesít annak betartása alól! A szünetről visszatérve hallunk majd arról, amikor Kynannak volt egy Mennyei átélése a végidők kapcsán! Kynan, szerinted is megszabadulhatnak az emberek azonnali módon?

***KYNAN****: Igen, abszolút!*

**SID**: Erről is beszélünk majd, ahogy visszajöttünk!

**SID**: Tudtam, hogy visszajöttök, mivel ti is akarjátok hallani, hogy mit mondott Isten Kynannak a Mennyben! Mondd el kérlek!

***KYNAN****: Egy nap imaösszejövetelen voltunk, amikor a dicsőítés és ima alatt elragadtattam a Mennybe! Ahogy becsuktam a szemem, azonnal a Mennyben találtam magam, olyan helyen, mely udvarnak néz ki. A leggyönyörűbb hely, melyet valaha is láttam! Gyönyörű oszlopok voltak ott, a talajon arany és gyöngy. A kert mellett pedig ott volt a Trónterem. Ebben az átélésemben Jézust ugyan nem láttam, de angyalokat igen. Majd hirtelen, olaj kezdett el folyni a trónból és elárasztotta az udvar teljes talaját is. Ekkor hallottam az Úr hangját a tróntól, amint azt mondta: „megtisztítom egyházam!” Ahogy ezt kimondta, én azonnal visszakerültem a testembe. Elkezdtem kutatni ebben a témában. Ténylegesen tanulmányoztam ezt. Amit fölfedeztem, hogy ennek a látomásnak két aspektusa volt. Előszöris, az Úr felszabadítja gyógyító és szabadító kenetét olyan mértékben, melyet a világ még nem látott. Sőt, azt is hiszem, hogy bekerülünk a legcsodálatosabb időkbe, melyet az egyház még soha eddig nem tapasztalt! Ha a legjobb csodákra, a leghatalmasabb jelekre és csodákra gondolsz, mint amiről eddig valaha is hallottál a nagy szellemi tábornokoktól, ez csupán hitány utánzatnak fog tűnni ahhoz képest, mint amibe most fogunk bele lépni! A második dolog, amit az Úr mondott nekem az volt, hogy van egy olyan kenet, melyet felszabadít, amely szó szerint helyre fogja állítani Krisztus Testének alapjait, mely az identitásunkkal kapcsolatos. Ami történni fog az, hogy az egyház ráébred végre ki is ő, és amikor ez megtörténik, az emberek szó szerint azonnali módon meg fognak szabadulni! Szeretném, ha elképzelnétek most valamit. Képzeljetek el valakit, aki 20 éven át démonizált volt és bejön egy összejövetelre, ahol öt percen belül azonnal megszabadul és szabad is marad! Ezek szokványossá fognak válni mindenütt az egyházban, az egész világon!*

**SID**: Szoktál használni egy kifejezést. Azt szoktad mondani, hogy az egyház identitás krízisben szenved. Mit értesz ezalatt?

***KYNAN:*** *Igen! Valójában az egyház nem értette meg sem azt, hogy ki ő, sem azt, hogy mivel rendelkezik. Tudod, az Úr megmutatott nekem valamit nemrégiben. Az 1Mózes 22:17-ben Isten egy konkrét ígéretet tett Ábrahámnak arról, amit a legtöbben nem olvastak a Bibliában. Az 1Mózes 22:17-ben azt olvassuk az angol szerint: „Bizony megáldván megáldalak téged és magod megsokasítom!” Ezt tudjuk is. De ad itt egy konkrét ígéretet. Azt mondja: „Magod birtokolni fogja ellenségei kapuit!” Figyeljük meg, hogy a héberben a „magod” szó egyes számban van. Azonban ez nem csupán Izsákról beszél, és nem is csupán Jákóbról! Yeshuáról, Jézusról beszél, hiszen ez egy Ószövetségi Messiási prófécia, mely a Máté Evangéliumának 16. részében teljesedett be. Jézus épp Péterhez ment Cézáreában, Filippiben, amikor azt kérdezte: „Kinek mondanak engem az emberek?” Ez egy identitásbeli kérdés, a személyazonossággal kapcsolatos. „Kinek mondanak engem az emberek?” Erre Péter azt felelte: „Bizonnyal te vagy Krisztus, az élő Isten Fia!” Erre Ő: „Nem test és vér jelentette ezt ki neked, hanem mennyei Atyám! Én pedig azt mondom Simon, hogy te Péter vagy!” Ahogy Péter megkapta Yeshuáról a kijelentést, Jézus arról adott neki kinyilatkoztatást, hogy ki volt Ő! Azt mondta: „Ezen a kősziklán építem föl egyházamat, az eklézsiát – és monst figyelj: és a pokol kapui sem vesznek erőt rajta! Bármit, amit megkötsz a Földön, a Mennyben is kötve lesz, és bármit, amit eloldasz a földön, a Mennyben is oldva lesz!” Ezt nevezzük úgy: Királysági hatalom. Na most, ami történik az, hogy az egyházban nem értik, hogy nem csupán egy pár emberre vonatkozik, a szabadítás, vagy szellemi hadviselés, hanem a messiási prófécia szerint mindnyájunknak születési jogunkként megadatott ez az erő, hatalom és uralom, hogy bezárjuk az ellenség kapuit az életünkben, hogy uralkodjunk a sötétség királyságának minden kapuja fölött! Legyen az alkohol, drog, akár saját életben, város, vagy akár nemzet életében! Mondom neked Sid, már most is érzem ezen a kenetet, mialatt csupán csak beszélek róla!*

**SID**: Én is érzem!

***KYNAN****: Egy nagy ébredés jön, amiben lesznek édesanyák, gyerekek és a gyerekek gyermekei a szolgálatban, akik az Apostolok Könyvéhez hasonló módon szabaddá teszik majd a foglyokat!*

**SID:** Oké. Valaki odasétált hozzád egy nap és azt mondta: „Kynan, mit gondolsz te magadról, hogy ki vagy te?”

***KYNAN****: Ez egy nagyon érdekes sztori. Épp az iskolában vagyok és egy barátom hív telefonon és megkérdi, hogy eljöhetne –e hozzám. Ez még nem is volt furcsa. Azonban, ami fura volt az, amit éreztem, mialatt ő beszélt. Éreztem, hogy valami nincs rendjén. Ahogy hazaértem a lakásomba, egy másik barátom már ott várt, akinek mondtam, hogy imádkozzunk. Majd megérkezett a barátom, és valami nagy sötétség jött vele együtt, valami rosszindulatú érzés járt együtt a megjelenésével. Majd hirtelen el is kezdett manifesztálni. Ha valaha is láttad az „Alíz Csodaországban” című filmből a „Cheshirei” macskát, a grimaszai szó szerint olyanná váltak! A legrémisztőbb volt, mint amit valaha is láttam. Kb. 2 centire volt az arcomtól és azt kérdezte: „Mit gondolsz, ki vagy te? Mindjárt darabokra szaggatlak!” Ekkor még nem tudtam túl sokat a szabadulás és a szellemi hadviselés témáiról, csak annyit tudtam válaszolni, hogy én Isten gyermeke vagyok. Majd azt mondtam: „Hatalmat veszek a téged leuraló szellem fölött a Yeshua nevében!” Ekkor a földre esett, bumm, és csupán néhány percen belül megszabadult! Azonban tanultam valamit! A sátán ereje az identitás krízisben van, amikor személyazonosságunk abban a becsapásban, félrevezetésben van, ami azt bizonygatja nekünk, hogy azok vagyunk, akik nem is vagyunk valójában, és hogy nincs meg nekünk mindaz, ami pedig MÁR a miénk! Ha pedig meg tudja tenni, akkor igenis fogságban fogja tartani az embereket! Azonban, ha az emberek egyszer rájönnek arra, hogy kik is ők valójában, Jézus azt mondja: „Megismeritek az igazságot, és az igazság szabaddá tesz titeket!” Amíg Krisztus Teste föl nem fedezi az igazságot arról, hogy kik vagyunk mi és kié vagyunk, addig odaengedünk sátánnak területeket az életünkben, holott nem lenne joga ott tartózkodni!*

**SID**: Sok keresztény van, akik félnek az ördögtől!

***KYNAN****: Igen.*

**SID**: Beszélj most hozzájuk, jó?

***KYNAN****: Tudod, lehet, hogy most hallgatsz bennünket ma, és mellesleg valaki épp most gyógyul meg magas vérnyomásból! Valakinek fájdalmai vannak a hátában, de most meggyógyulsz! Azonban szeretnék mondani neked valamit! Nem kell félned az ellenségtől! Sőt, ha hiszel Isten Igéjében, az ellenség fél tőled! Mondom neked, hogy mától fogva, soha többé nem fogsz rabságban élni, hanem Isten ereje által megszabadulsz! Érzem most a kenetet, és hogy Isten használni fog téged a szabadításban!*

**SID**: Kynan, ahogy visszajövünk majd a szünetről, szeretném, ha imádkoznál az emberekért. Volt egy angyallal is találkozásod, átélésed. Ígérem mindenkinek, ha meg tudjátok ragadni ezt a látást, ez mindent meg fog érni, többet annál, mint amit pénzen meg lehet vásárolni, hiszen az arról szól, hogy ki is vagy te valójában! Mindjárt visszajövünk!

**SID**: Amikor hallottam azt kijelentést, melyet az angyallal kapcsolatos látomásról kapott Kynan Bridges, elmondhatom nektek, ez megváltoztatta az életem, és ígérem, hogy a tiéteket is meg fogja örökre változtatni! Mi történt?

***KYNAN****: Egy nap imádkozásom közben, melyet sokszor teszek, épp elmélkedek, amikor hirtelen kapok egy nyílt látomást egy angyalról. Ez az angyal legalább 3 méter magas, akinek mellkasán legalább másfél-két méteres, hatalmas mellvért van.*

**SID**: Bevehetjük őt a kosaras csapatunkba?

***KYNAN****: Biztos vagyok benne! Van egy arany-kardja. Egy óriási, masszív, szinte félelmetes, fejedelmi, vagy királyi kinézetű. Megkérdeztem az Urat, hogy „Ő egy nagyhatalmú, hatalmas arkangyal?” Az Úr a legérdekesebb választ adta, amikor azt mondta: „Ő nem is angyal! Ez TE vagy a szellemvilágban!” Amikor ezt meghallottam, szó szerint odáig voltam, meg vissza. Az Ige, ami akkor a szellemembe jött az volt, hogy királyi papság vagyunk Istenben, a Jelenések könyve szerint vére által Yeshua királyokká és papokká tett bennünket! Más szavakkal, hatalmunk van az uralomra! A szellemvilágban hatalmasak vagyunk! Nem koldusok vagyunk! Nem kell félnünk az ördögtől! Amikor fölfedezzük kik vagyunk, olyanok, mint amilyet láttam a látomásomban, az ördög szó szerint fejvesztve fog menekülni előlünk!*

**SID**: Tudod mit? Ez az ördög legnagyobb rémálma! Amikor te fölfedezed és végre megérted, hogy ki is vagy valójában! Elmondtál egy csoda történetet Smith Wigglesworth-ről.

***KYNAN****: Igen. Ő az egyik kedvencem, akinek szinte „aggresszív” hite volt a gyógyulásra, ismert volt arról is, hogy időnként be is húzott embereknek, hogy meggyógyuljanak. A történet szerint egyik éjjel otthon volt angliai házában, amikor zajt hallott lentről. Ahogy lemegy, látja, hogy sátán ott áll a nappalijában, fizikai formában megjelent! Smith Wigglesworth csupán ránéz sátánra, majd annyit mond: „Ó, csak te vagy az?” Majd visszafekszik aludni. Nekem nagyon tetszik ez a történet, mert ez megtanít bennünket arra, hogy nem szabad félnünk az ördögtől! Ez csupán egy olyan dolog, amit sátán propagál, vagy terjeszt magáról, mivel nem tudsz hatalmat gyakorolni olyan fölött, amitől félsz! Nem tudsz hatalmat venni afölött, amitől félsz! Ha egyszer felfedjük az ellenség titkát, és fölfedezzük, hogy ő ott van a lábunk alatt, ahová tartozik, akkor, és csakis akkor tudunk hatalmat venni fölötte! Tudod Sid, én úgy nevezem Isten Királyságát, hogy állandóan növekvő királyság! Más szavakkal, Jézus azt mondta nekünk, hogy Isten Királysága bennünk van! De ez a Királyság állandóan növekszik és vibrál bennünk! Ahogy mi odaszánjuk magunkat a Királyok Királyának, és annak, ahogy Ő csinálja a dolgokat, tehát az Igéje szerint, a Királysága elkezd bennünk növekedni, tágulni, terjeszkedni, annyira, hogy a szellemi emberünkből kitágul a lelki emberünkig! És miközben ez történik, mindaz, ami a lelkünkben van, és aminek nem kellene ott lennie, azt kiűzi onnan a Királyság erejével! Tudod, Jézus a legjobb példa erre. Bárhová is ment, mindenütt hirdette Isten Királyságát! Mit csinált ezalatt? Felszabadította a Menny kultúráját! És amikor felszabadította a Menny kultúráját, az fölszabadította a Menny erejét, és amikor a Menny ereje felszabadult, a démonoknak menekülniük kellett! Ugyanez igaz ránk is! Isten azt akarja, hogy terjedjen, táguljon bennünk Isten Királysága belülről kifelé, hogy általunk előre tudjon haladni ezekben az utolsó napokban!*

**SID:** Istennek akkora hatalmas jelenléte töltötte most be a stúdiót! Fejfájások eltűnnek most, a Jézus nevében! Kynan, bármi, amiért imádkozol, az meg is történik! Imádkozz most!

***KYNAN****: A Yeshua nevében, mely minden név fölött való, tudnod kell, hogy Ő a Királyok Királya és Uraknak Ura! Fölszabadítom most az uralom és a hatalom szellemét, a Yehua nevében! Abban a névben, mely minden név felett való, Ő a Királyok Királya! Fölszabadítom az uralom és hatalom szellemét a rákos daganat fölöt most, a Jézus nevében! Fölszabadítom az uralmat a cukorbetegség fölött! Fölszabadítom az uralmat! Most azonnal, ha uralmat veszel a testedben lévő fájdalom fölött, az a fájdalom azonnal el fog menni a Yeshua nevében! Most azonnal, megátkozom az ellenség tervét Isten népe fölött! Depresszió, el kell menned most! Öngyilkossági gondolatok, el kell mennetek! Pánik roham, szorongás, alvatlanság, elmegy most! Olyan édes álomban fogsz aludni ma estétől, ahogy még soha életedben nem aludtál eddig, mivel Isten békessége minden értelmet felül halad és megőrzi szíved, értelmed most, a Yeshua nevében! Csak fogadd ezt el, a Jézus nevében!*

**SID**: Mondd el mit jelent a hatalom.

***KYNAN****: A hatalom valósággal a legális jogod arra, hogy egy bizonyos módon cselekedj. A tekintély, vagy hatalom azt jelenti, amit a Biblia mond a Lukács 10:19-ben, hogy „Íme, hatalmat adok nektek!” Ez a görög szó, ami „exousia”, olyan hatalomra utal, amiben kulcsokkal rendelkezünk. Gondolj erre úgy, mintha te lennél a kapus, vagy az ajtónálló, akinek kulcsok vannak a kezében! Vagy mint egy épület gondnoka, akinek bejárása van az épület minden egyes helységébe, mert rendelkezik a kulcsokkal. Ugyanígy, te és én, Jézus által, az Ő nevén keresztül, hozzáférésünk van minden ajtóhoz, hogy kinyissuk és bezárjuk azokat! Ezt jelenti az igazi tekintély, vagy hatalom! Megnyithatjuk Isten jóindulatának ajtaját, az anyagi bőség ajtaját, az életünkben lévő áldások ajtaját, a ránk ruházott hatalommal.*

**SID**: Elmondom neked, minden hatalom neked adatott Jézusban, és Ő azt mondja most neked: „Menj széles –e világra…” mert a kulcsok itt vannak, a kezedben vannak, csak ragadd meg!